Datum: 19. 8. 2021

**ZADEVA: *Odgovor na vprašanje z obvestilom o spremembi razpisne dokumentacije***

**ZVEZA: VKS-107/21**

Spoštovani,

v zvezi z javnim naročilom št. **VKS-107/21 – Prevzem digestata kot produkta iz obdelave komunalnih odpadkov v RCERO Ljubljana** obveščamo vse zainteresirane ponudnike, da je naročnik preko Portala javnih naročil prejel vprašanja. V nadaljevanju posredujemo odgovor.

**VPRAŠANJE (Datum prejema: 13.08.2021   09:20):**

Naročniku predlagamo in ga pozivamo, da zaradi pridobitve konkurenčnih in ugodnejših ponudb spremeni razpisno dokumentacijo na način, da ponudi možnost za prevzem delnih količin digestata in ne zgolj celotne količine (15.000 ton).

**ODGOVOR:**

Obveščamo vas, da bo naročnik omogočil možnost prevzema delnih količin produkta, zato se razpisna dokumentacija spreminja kot sledi v nadaljevanju:

* v **tč. 1.8. razpisne dokumentacije** (1.8. Okvirni sporazum) se **spremeni peti odstavek** točke tako, da se na novo glasi:

»*Naročnik oddaja javno naročilo po odprtem postopku in bo po izvedenem postopku na podlagi a. točke sedmega odstavka 48. člena ZJN-3, sklenil okvirni sporazum z enim ali več ponudniki (za celotno okvirno količino ali samo za izbrane razpone delnih količin),* ***za ponujene količine s******ekonomsko najugodnejšim/i ponudnikom/i do zapolnitve razpisane skupne okvirne količine za posamezni sklop ali manj****, ki bodo izpolnjevali pogoje in zahteve naročnika navedene v razpisni dokumentaciji.*«

* tč. **1.12. razpisne dokumentacije** (1.12. Celovitost ponudbe) se **v celoti spremeni** tako, da se na novo glasi:

»***Ponudnik lahko odda ponudbo za celotno okvirno količino in/ali za izbrane delne količine produkta, kot so predvidene v Prilogi 2 PONUDBA,*** *vendar ne sme ponuditi manj od minimalne prevzemne količine. Minimalna prevzemna količina znaša 7.000 ton.*

*Ponudnik se s podpisom ponudbe in okvirnega sporazuma, v primeru izbora, zavezuje, da bo prevzel, odpeljal in obdelal celotno, v ponudbenem obrazcu označeno in s strani naročnika naročeno okvirno količino. Ponudnik se s podpisom ponudbe, v primeru izbora, zavezuje, da bo prevzel, odpeljal in obdelal tudi le del količine, od količine, označene v ponudbenem obrazcu, v kolikor bo glede na merilo za izbor izbran kot zadnji ponudnik do zapolnitve oddaje celotne razpisane okvirne količine. Predmet ponudbe mora ustrezati zahtevam in pogojem, navedenim v predmetni dokumentaciji naročnika.*

*V primeru, da predmet ponudbe ne bo v skladu z vsemi zahtevami in pogoji razpisne dokumentacije, bo naročnik tako ponudbo izključil iz sodelovanja v postopku oddaje javnega naročila.*«

* v **tč. 2.1. razpisne dokumentacije** (2.1. Opis predmeta javnega naročila) se **spremeni peti odstavek** točke tako, da se na novo glasi:

»*Prevzem, odvoz in nadaljnja obdelava produkta bo potekala sukcesivno na podlagi posameznih naročil naročnika. Sorazmerni delež prevzemnih količin glede na celotno količino bo naročnik med izbrane ponudnike razdelil tako, da bo upošteval prednost predlogom planov izvajalcev z nižjo pogodbeno ceno na enoto produkta.*«

* v **tč. 4.2. razpisne dokumentacije** (4.2. Zavarovanje resnosti ponudbe) se **spremeni prvi odstavek točke in doda nov drugi odstavek** tako, da se na novo glasi:

»*Ponudnik mora za zavarovanje resnosti ponudbe predložiti naročniku nepreklicno in brezpogojno*

* *bančno garancijo za resnost ponudbe ali*
* *kavcijsko zavarovanje*

***v višini 3 % od najvišje skupne ponudbene vrednosti v EUR brez DDV, navedene pod Poz. 4., tč. 1, Priloge 2 »PONUDBA«, vendar ne več kot 50.000,00 EUR*** *in z dobo veljavnosti ponudbe oziroma do predložitve zavarovanja za dobro izvedbo obveznosti po okvirnem sporazumu*.

*Pojasnilo: V kolikor bi na podlagi izračuna »3 % od najvišje skupne ponudbene vrednosti v EUR brez DDV«, vrednost bančne garancije/kavcijskega zavarovanja znašala več kot 50.000,00 EUR, potem ponudnik predloži bančno garancijo v višini 50.000,00 EUR, v nasprotnem primeru pa v višini, ki jo izračuna (»3 % od najvišje skupne ponudbene vrednosti v EUR brez DDV«) in je nižja od 50.000,00 EUR*.«

* tč. **5.1. razpisne dokumentacije** (5.1. Merilo za izbiro ponudnikov) **se spremeni** tako, da se na novo glasi:

»*Merilo za izbiro ekonomsko najugodnejše ponudbe je* ***najnižja ponudbena cena brez DDV, in sicer najnižja cena na enoto mere brez DDV (tj. EUR/tono), izračunana iz Priloge 2 posameznih ponudnikov, pri čemer se najnižjo ceno izračuna na podlagi razponov delnih količin in cen na enoto mere izmed razponov delnih količin, ponujenih s strani posameznega ponudnika****.*

*Naročnik bo izbral takšno kombinacijo ponudb, pri kateri bo povprečna cena na enoto mere najnižja, pri čemer bo skupno oddal najmanj 70 % količin. V primeru, da ne bo pridobil ponudb, ki bi skupaj zagotavljale 70 % celotne količine, lahko naročnik odda skupno količino produkta, manjšo od 70 %.*

*Ponudnik lahko odda ponudbo za celotno okvirno količino ali samo za izbrane razpone delnih količin, vendar ne sme ponuditi manj od minimalne prevzemne količine. Ponudnik se mora obvezati, da bo prevzel, odpeljal in obdelal celotno v ponudbenem obrazcu označeno in s strani naročnika naročeno količino.*

*Prevzemne količine se bodo izbranim ponudnikom oddale zaokroženo na 1.000 ton. V primeru, da bo ponudnik ponudil več različnih možnosti, bo izbran samo za eno izmed ponujenih možnosti.*

*Naročnik lahko odda javno naročilo enemu ali več ponudnikom. V primeru dveh ali več ponudb z enako ceno na enoto mere v EUR brez DDV, bo naročnik dal prednost ponudniku, ki je ponudil prevzem večje količine produkta. V primeru, da tudi s tem podmerilom ne bo mogoče izbrati ponudnika, bo naročnik dal prednost ponudniku ki je prej (časovno – po datumu in uri) oddal ponudbo v informacijski sistem e-JN.*«;

* **Priloga »POVZETEK PREDRAČUNA« se spremeni** in je priložena v nadaljevanju; ponudnik mora oddati ponudbo na popravljenem obrazcu Priloge »POVZETEK PREDRAČUNA«;
* **Priloga 2 »PONUDBA« se spremeni** in je priložena v nadaljevanju; ponudnik mora oddati ponudbo na popravljenem obrazcu Priloge 2 »PONUDBA«;
* v Prilogi 8 »VZOREC OKVIRNEGA SPORAZUMA« se **v 2. členu spremeni tretji odstavek** in sicer:

»*Skupna razpisana okvirna količina digestata znaša 15.000 ton, pri čemer bo izvajalec v skladu s ponudbo v obdelavo prevzel …………… ton produkta. Skupna količina produkta, ki ga bo naročnik oddal v nadaljnjo obdelavo izvajalcu, je okvirna in se naročnik ne zavezuje, da bo oddal celotno predvideno količino produkta. Prav tako naročnik ne zagotavlja enakomernega prevzema produkta v obdobju veljavnosti okvirnega sporazuma, saj dinamika prevzemov ni vezana na veljavnost okvirnega sporazuma ali odvisna od veljavnosti okvirnega sporazuma, temveč na dejanske potrebe naročnika, ki jih bo naročnik izvajalcu sporočal v skladu z 11. členom tega okvirnega sporazuma.*«

* v Prilogi 8 »VZOREC OKVIRNEGA SPORAZUMA« se **v 11. členu doda nov drugi odstavek**, ki se glasi:

»*Sorazmerni delež prevzemnih količin glede na celotno količino bo naročnik med izvajalce razdelil tako, da bo dal prednost predlogom planov izvajalcev z nižjo ceno na enoto (odstavek se izbriše, v kolikor naročnik sklene okvirni sporazum samo z enim izvajalcem).*«

**Ponudnik mora pri pripravi ponudbe upoštevati zgoraj zapisane spremembe razpisne dokumentacije.**

Lep pozdrav!

**JAVNI HOLDING Ljubljana, d.o.o.**

Sektor za javna naročila

|  |  |
| --- | --- |
| POVZETEK PREDRAČUNA |  |

**Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(naziv ponudnika)*

oddajamo **PONUDBO št.:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za javno naročilo št. **VKS-107/21 Prevzem digestata kot produkta iz obdelave komunalnih odpadkov v RCERO Ljubljana**

1. **PONUDBENA VREDNOST V EUR BREZ DDV**

|  |  |  |  |  |
| --- | --- | --- | --- | --- |
| **Poz.** | **Naziv** | **Izbrana količina (obvezno označi eno ali več izbranih z X)** | **Okvirna količina**  **digestata** | **Cena na enoto    (v EUR/t) brez DDV** |
| 1. | **Prevzem in obdelava digestata** | **1A □** | **7.000 ton** |  |
| 2. | **Prevzem in obdelava digestata** | **1B □** | **od 8.000 do 14.000 ton** |  |
| 3. | **Prevzem in obdelava digestata** | **1C □** | **15.000 ton** |  |

|  |  |  |
| --- | --- | --- |
|  |  |  |
| (kraj, datum) | žig | (Ime in priimek ter podpis ponudnika) |

|  |  |
| --- | --- |
| PONUDBA | ***Priloga 2*** |

**PONUDBA ŠT. \_\_\_\_\_\_\_\_\_\_\_\_\_\_\_\_\_ za javno naročilo št. VKS-107/21 Prevzem digestata kot produkta iz obdelave komunalnih odpadkov v RCERO Ljubljana,**

Ponudbo oddajamo (označi):

|  |  |  |  |
| --- | --- | --- | --- |
| * samostojno | * skupna ponudba | * s podizvajalci | * Uporaba zmogljivosti drugih subjektov |

1. **PONUDBENA VREDNOST V EUR BREZ DDV**

|  |  |  |  |  |
| --- | --- | --- | --- | --- |
| **Poz.** | **Naziv** | **Izbrana količina (obvezno označi eno ali več izbranih z X)** | **Okvirna količina**  **digestata** | **Cena na enoto    (v EUR/t) brez DDV** |
| 1. | **Prevzem in obdelava digestata** | **1A □** | **7.000 ton** |  |
| 2. | **Prevzem in obdelava digestata** | **1B □** | **od 8.000 do 14.000 ton** |  |
| 3. | **Prevzem in obdelava digestata** | **1C □** | **15.000 ton** |  |
| 4. | Najvišja skupna ponudbena vrednost v EUR brez DDV (najvišja ponujena količina x cena/enoto) - podatek samo za izračun vrednosti zavarovanja za resnost ponudbe – glej tč. 4.2 Zavarovanje resnosti ponudbe) | | |  |
| 5. | Informativni izračun DDV \_\_\_\_\_\_ % | | |  |
| 6. | Skupna najvišja ponudbena vrednost v EUR z DDV | | |  |

1. **VELJAVNOST PONUDBE**

Veljavnost ponudbe je \_\_\_\_\_\_\_\_\_ mesecev (minimalno štiri (4) mesece) od datuma, določenega za oddajo ponudb.

|  |  |  |
| --- | --- | --- |
|  |  |  |
| (kraj, datum) | žig | (Ime in priimek ter podpis ponudnika) |